หลังจากที่ทำธุระแถวนี้เสร็จก็เริ่มหาของกิน แวะเข้ามาที่ CTW ซักหน่อย ไม่ได้เข้ามาตั้งนานละ เผื่อจะมีอะไรน่ากินๆ เดินไปเดินมาเจอชื่อคุ้นๆ "Sagami"?? ชื่อเหมือนร้านแถวบ้านที่ญี่ปุ่นเลย เลยแว๊บมาดูหน่อยว่าเป็นยังไง

พิกัดของสาขานี้อยู่ใน Central World ชั้นที่มีร้านอาหารเยอะที่สุดในห้าง ชั้น 7 นั่นเองครับ อยู่ข้างๆ Waraku ทำเลของร้านนี้ผมว่ามันแย่ไปหน่อย.. ไม่หน่อยสิเรียกว่าตั้งผิดที่มากเลยแหละ พี่เล่นเปิดร้านติดกันกับทางเข้า Zen คือร้านสุดท้ายของแถวเลยนะครับ ลูกค้าบางคนที่หิวๆ เดินมาเค้าอาจมาไม่ถึงด้วยซ้ำ ขนาดผมยังไม่รู้เลยว่ามาเปิดตรงนี้

บรรยกาศในร้านก็ดู...โล่งดี ไม่สิโล่งเกินไปหน่อย ไฟส่องสว่าง ด้านหน้ามีตู้โชว์หน้าตาอาหาร กับ เครื่องทำเส้นโซบะ ด้านในตกแต่งโทนไม้สีอ่อนๆ พร้อมรูปภาพแขวนผนังอีกเล็กน้อย ส่วนตัวแล้วผมชอบการตกแต่งร้านนี้นะ ผมว่ามันสวยแบบเรียบๆดี

เมนูของที่นี่ก็มีหลากหลาย ที่ดูเค้าเน้นจังเลยคือ "โซบะ" แต่ก็มีหลายแบบทั้งมาเป็นเซ็ทแบบที่ผมสั่งวันนี้ หรือ สั่งมาทานแบบเดี่ยวๆ หรือ บุฟเฟต์โซบะก็มี(ตอนแรกว่าจะลอง) ซึ่งเมนูเด่นของที่ไทยนี่ ต่างจากสาขาที่บ้านผมเลย ก็อย่างว่าอยู่คนละที่ก็ต้องปรับตัวกันไป จะให้เอาหินลาวามาไทยก็คงยากอะนะ ????????

Sagami Sushi 5 (C) (฿320.-)
สภาพเหมือนขันโตกของเชียงราย (ขออภัยกลัวเปรียบเทียบไม่เห็นภาพ) ???????? ในเซ็ทก็จะมีไข่ตุ๋น, โซบะเลือกร้อนเย็นได้, ซูชิ 5 ชิ้น, สลัดถ้วยมินิ, แล้วก็เทมปุระรวม โดยรวมแล้วถือว่าอื่มในระดับหนึ่ง แต่สภาพที่เค้าจัดมานี่อลังการมาก ขออภัยที่ไม่ได้ถ้ายมาให้ชม (จริงๆถ่ายมาอหละ แต่ไม่ได้ถ่ายอัลบัม ดันไปถ่ายลง Snapchat ????) แต่ยืนยันว่าอลังการจริง รสชาติโอเคเลยนะอร่อยใช้ได้ ผมติอย่างนึงคือจริงๆโซบะต้องใช้ตะเกียบไม้ คุณไม่ควรใช้ตะเกียบพลาสติกครับ คนญี่ปุ่นมาทานเค้าอาจบ่นเอาได้นะ ฝากไว้นิดนึง

การบริการของที่นี่ผมโอเคเลย พนักงานมาพร้อมใจกันอยู่หน้าร้านมาก 555 ตอนแรกว่าจะมาดูเมนูเฉยๆ เล่นซะผมเกรงใจเข้าไปชิมเลย พนักงานที่นี่อัธยาศัยดี ดูแลลูกค้าดีมาก พูดจาสุภาพเป็นมิตรดี น้ำชานี่ Refill ไม่ขาดสาย คือบางทีผมรอมันหายร้อนเค้ามาเติม..นั่งรอมันเย็นต่อไปนะ ???? พ่อผมก็ถามประวัติเค้าก็เล่ามายาวเหมือนกัน ซึ่งโอเคตรงกับที่ผมรู้มาเลย รอบนี้ให้สี่ดาวเลยไม่ค่อยมีอะไรจะติ